गुड़गांव. निजी स्कूलों की मनमानी को रोकने के लिए गुरुवार को शहर में आरटीए व ट्रैफिक पुलिस ने अभियान चलाया। रेलवे रोड पर स्कूल बसों की जांच की गई। जांच के दौरान 43 फीसदी बसें ऐसी पाई गईं जो नियमों को ताक पर रखकर छात्रों को लाती-ले जाती हैं। इन पर कार्रवाई करते हुए इनके चालान काटे गए। साथ ही इन्हें खामियों दूर करने के लिए एक सप्ताह की मोहलत दी गई।
डीसी ने दिया था समय
जिले के निजी स्कूलों में करीब 4 हजार बसें हैं, जो 20 हजार से अधिक छात्रों को ढोती हैं। इनके लिए कुछ नियम बनाए गए हैं, लेकिन स्कूल प्रबंधकों की मनमानी के चलते बसों में नियमों का पालन नहीं किया जा रहा है। इसे लेकर करीब 15 दिन पहले स्कूलों को एक सप्ताह का समय देकर नियमों का पालन करने के लिए डीसी ने आदेश जारी किए थे, लेकिन आदेशों को स्कूल प्रबंधनों ने दरकिनार कर दिया। गुरुवार को आरटीए व ट्रैफिक पुलिस ने रेलवे रोड पर अभियान चलाया। इस दौरान ब्ल्यू बेल्स स्कूल सेक्टर-4, ज्ञान दीप स्कूल, के आर मंगलम स्कूल सहित अन्य स्कूलों की बसों में चेकिंग की गई। कुल करीब 35 बसों की चेकिंग हुई। जांच के दौरान करीब 15 बसों में नियमों का पालन नहीं होना पाया गया। कार्रवाई करते हुए बसों के चालान किए गए। इसके अलावा अन्य बसों में भी छोटी-छोटी खामियां मिलीं, जिन्हें एक सप्ताह में दूर करने के आदेश दिए गए।
-बच्चों की सुरक्षा के लिए नियुक्त स्टॉफ, कंडक्टर व महिला अटेंडेंट पूरी तरह से ट्रेंड होने चाहिए। साथ में एक टीचर इंचार्ज भी अवश्य होना चाहिए।
- बसों में फस्ट एड किट के साथ फायर एक्सटिंगशर होना भी अनिवार्य है।
-हाइड्रोलिक दरवाजे होना अनिवार्य है।
ये हैं बसों के लिए नियम
-स्कूल बस पीले रंग की होनी चाहिए। बस पर आगे तथा पीछे स्कूल बस अवश्य लिखा होना चाहिए।
- सीसीटीवी कैमरों मे कम से कम 15 दिन की रिकॉर्डिंग की क्षमता होनी चाहिए। इन रिकॉर्डिंग का कम से कम 6 महीनों का बैकअप स्कूलों को रखना अनिवार्य है।
- स्कूल बसों में जीपीएस सिस्टम का होना अनिवार्य है ताकि बसों को जीपीएस सिस्टम के जरिए ट्रैक कर सके।
- स्कूल द्वारा रखे जाने वाले बस ड्राइवर के पास बस चलाने का कम से कम 5 साल का अनुभव होना चाहिए तथा उसका इन 5 सालों में 3 बार से अधिक चालान नहीं कटा होना चाहिए।
- बसों में स्पीड कंट्रोल गवर्नर लगा होना चाहिए व शहर में बसो की स्पीड अधिकतम 40-50 किलोमीटर प्रतिघंटा तक होनी चाहिए।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva